ky en kk ky ru ru ky ky ru ru ru bg ru ru ru en hbs_cyr ru ky hu ky ru mn ky ky ky ky ky ky ky ky ky ky ky ky ky ky ky kk ky ky ru ky ru ky kk ky kk ky ky ky ru
"Агым", 07.03.08 - 13-бет: Шоу калаасынан...•
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Ушак менен чындыктын ортосу канча?
Жылдыздардын жеке турмушу жалпыга дайым кызык болуп келген. Аларды дайым аркыл ушак-айың сөздөр ээрчийт. Өлкө телекомпаниясынын ишембидеги Түнкү каналынын меймандары Урмат УСЕНОВ жана Бактыгүл БАДЫЕВАнын дарегине шек келтирген ушак жаатында бир саат бою "жарга такалышы" шоу дүйнөсүндө резонанс жаратты. Бул материал менен биз күндөн-күнгө популярдуулукка ээ болуп бараткан УТРКнын Түнкү каналынын дарегине сөз тийгизгибиз жок. Болгону ушактын азабынан моралдык сокку жеген биздин жылдыздарга, аларга күйүп, редакцияга кайрылган күйөрмандарга сөз бердик.
Урмат УСЕНОВ: - Мындай кыстоого, жалаң ушакка таянган суроолорго биринчи жолу туш болдум. Түз эфирге баратканда да мындай жагдайга кабыларым ойдо жок эле. Жаздын алгачкы күнкү эфирдин коногу болгонума сыймыктанып, арзуу, жаз, жандүйнө туурасында маектешебиз деген ниетте баргам. Дайым күтүүсүз окуяларга даяр болуп, татыктуу көтөрүүгө өзүмдү үндөп келем. Албетте, эч качан сынбайм, анткени, акмын. Бирок, мен алгач ирет ушул телеберүү менен ата-энем, биртуугандарымды кайгыга салдым.
- Урмат, бирок, эл көзүндөгү адамдардын жеке турмушу дайыма элди кызыктырып келет да...
- Мен муну толугу менен түшүнөм. Мейли, ошол күнкү эфирде эки-үч суроо ушакка байлансын, бирок, сөз бир саат бою ушундай нукта кеткени мага моралдык сокку болду. Бир саат бою ушундай "суракка" алынганым - мен өзүмдү элдин алдында аябай чоң күнөө кетиргендей сездим. Эң биринчи кезекте мен үчүн моралдык жактан азап тарткан Бактыгүл жана Нэлядан эфирден кеткен маданиятсыз суроолор үчүн кечирим сурайм.
Негизи дүйнөлүк практикада ушундай берүүлөр болорун танбайм. Жадагалса, ММК курмандыгы катары Бритни Спирсти айтаар элем. Ал байкуштун таланты мындай калып, жеке турмушун аңдыгандардын айынан канча азап тартты, дартка чалдыкты. Биздеги ошондой окуялардын алгачкы курмандыктары эгиз козудай ээрчишип, чыгармачылыктын жүгүн бир көтөрүшүп жүргөн үчөөбүз болдук окшойт. Ар ким өз жумушун аткарарын түшүнөм. Улуттук телеканалдын эмгектерин баалап, жаңылануу ниетине кайдыгер карабай, ичимден кошо күйүшүп келем.
- Сени "жарандык нике менен жашатып, кайра ал кыздын курбусунун колун сураткан" ушактар келечекте чынга айланып, эки бийкечтин бирине ак жоолук салып калышың мүмкүнбү?
- Ал кудайдын маңдайга жазганынан. Эгер ошондой буйрук болуп калса эмне экен, экөө тең бактылуу жубайлардан болууга татыктуу. Бул пикириме кыргыздын көп жигиттери кошуларынан шек санабайм.
Бактыгүл БАДЫЕВА: - Табиятымдан абдан аяр жанмын. Мени ошол түнкү эфир, берилген суроолор көз жашка чейин алпарды. Эки күн үйдө жатып калдым, өзүмдү гана эмес, апамды, биртуугандарымды да ызага батырдым. Мен кыргыздын кызымын. Мен эч качан ошондо түз эфирден берилген ушак суроодогудай кылыктарга барбайм. Ошол суроону берген айым өзүн, эже-сиңди, кыздарын менин ордума коюп, анан суроо узатса болмок. Мен муну көралбастардын жасаганы деп гана ойлойм. Бирок, аман болсун! Башка кебим жок...
НЭЛЯ: - Ал берүүдө айтылгандай Урмат менин колумду сураган эмес. Урмат мага жакын дос, агам десем да болот. Анткени, менин байкем жок. Анүстүнө Урматтын мүнөзү менин маркум атама окшоп кетет. Ошол себептен, мен ага жардам сурап көп кайрылып, жанында көп жандап жүрүп калам.
- Урматтын айынан Бактыгүл экөөңөрдүн ортоңорду кара мышык аралаганы чынбы?
- Жаңы сахнага чыга баштагандан бери бир жүрөбүз. Агезде түйшүк да аз эле. Көп чогуу жүрчүбүз. Жайында тасмага да бир тартылганбыз. Бирок, ошондон бери эле экөөбүз тең өзүбүзчө өз түйшүгүбүз менен келебиз. Мен гастролго көп чыктым. Анын Бишкекте жеке иши бар. Балким, экөөбүздү чогуу көрбөй калса эле, ушундай кептер жаралып кетти өңдөнөт.
Кубанычбек ЭСЕНАЛИЕВ, жеке ишкер:
- Түнкү канал чыга баштагандан бери бүт бүлөбүз менен көрүп, сүйүнүп аттык эле. 1-март түнүндөгү берүүнү көрүп, ошондо түз эфирге келген жаш ырчыларга чындап боорум ачыды. Урмат менен жанагы Бактыгүл кызыбыздын ортосунда не болсо да, алардын бул жеке турмушу. Неге жанагы эки алпаруучу тең сот залындагыдай мамиле жасады. Урматтын ырларын угуп жүрөм. Тексттеринин терең мааниси бар. Ошонүчүн аны сыйлайм. Бактыгүлгө берилген суроону укканда анын энесинин жүрөгү жарылып кетсе эмне болот эле. Адегенде, балким, тамашалап бирөө ушундай суроо берди го деп ойлогом. Бирок, кандай тамаша болсо да, эми байкуш ырчы кыз кантип эл алдына чыгат? Келечектеги турмушу не болот? "Биз көргөнбүз, биз укканбыз" деген телефон чалуулардын көп болгонунан бул экөөнөн бирөө өч алып жатат окшойт деп да ойлоп кеттим. Эгер көралбастык боло берсе, кыргыздын шоу дүйнөсү көтөрүлмөк беле?.. Ушуну ойлонолучу, кыргыздар!
Даярдаган Айнагүл САПАРБЕК кызы
Көңүл бургула! SMS-сынак тыянагы
Атактуу ажарлуу айым - 2008
Окурман, бир ай мурун өлкөбүзгө таанымал, эл кызматындагы эң ажарлуу айымды тандоо сунушу менен чыгып, саясатчы, шоу, экран, театр жана кино менен алектенген жалпы эң ажарлуу 20 айым "ат салышкан". Бир ай аралыгында 300гө чукул окурман 3030 кыска номуруна эң ажарлуу деп санаган атактуу айымга өз добуштарын берген. Мына бүгүн ошол смс-сынакты жыйынтыктадык:
Ушул сынакка катышкан бардык атактуу айымдардан ажары менен алдыга озгон Нуржамал БУРХАНОВА (108 смс!!!).
Аты-жөнүн гезитке толук жазып турсак да, окурмандар смстеринде Карагыз деп атап, Гүлсина ЧОТОНОВАга окурман калк 36 добуш берди.
Жаштыгы жеңдиби, же саясатта жаңы жүз экендиги роль ойнодубу, саясатчы айымдардын ичинен эң ажарлуу деп (32 смс) Динара МОЛДОШЕВА табылды.
Улуу менен кичүү муунга бирдей жаккан Алина ЖЕТИГЕНОВА (24 смс) менен сахнанын сулуусу аталды.
Окурмандарга берген убада боюнча, эң арбын смс жөнөткөн айым менен мырзаны сыйламакпыз. Баарынан көп - 43 смс ыргыткан номуру 720 сандары менен аяктаган абонент мырза "Агымга" ыракматын айтып, белегибизден баш тартты. Ал эми айымдар арасынан эң көп - 25 смс жөнөткөн Алиман Токоеваны смс-сынактын башкы демөөрчүсү - белгилүү стилист Замира МОЛДОШЕВАнын колуна тапшырдык. Ага өзүңүздөр күбө болуңуздар.
Даярдаган Айнагүл САПАРБЕК кызы